****

 **REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinsko vijeće**

**KLASA:** 400-08/20-01/08

**URBROJ:** 2196/06-01-20-01

**Negoslavci,** 28.12.2020. godine

 Na temelju članka 19., točke 2. Statuta Općine Negoslavci („Službeni vjesnik“ VSŽ br. 12/18), Općinsko vijeće Općine Negoslavci na svojoj redovnoj sjednici održanoj dana 28.12.2020. godine donosi

**Program financiranja udruga i općedruštvenih djelatnosti na području Općine Negoslavci za 2021. godinu**

**I**

Temelјem odredaba ovoga Programa, iz proračuna Općine Negoslavci u 2021 god. financirat će se udruge i ostali subjekti koji se općedruštvenim djelatnostima bave kao svojom osnovnom djelatnošću na području Općine Negoslavci, imaju korisnike sa područja Općine Negoslavci ili imaju sjedište na području Općine Negoslavci.

**II**

 Sredstva osigurana u Proračunu Općine Negoslavci za 2021. godinu raspodijelit će se udrugama i zajednicama od posebnog interesa, kako slijedi:

1. Zajedničko vijeće općina 40.000,00 kn
2. Vjerske zajednice (kapitalne i tekuće donacije) 135.000,00 kn
3. Kulturne manifestacije na području općine 15.000,00 kn
4. Tekuće donacije LAG Srijem 15.000,00 kn
5. Tekuće donacije nacionalnim manjinama 30.000,00 kn
6. Tekuće donacije Glas potrošača 2.000,00 kn
7. Tekuće donacije za Udruge na osnovu javnog poziva 426.000,00 kn
8. Tekuće donacija ostalim neprofitnim organizacijama 18.000,00 kn

**UKUPNO: 681.000,00 kn**

**III**

Općina Negoslavci sufinancirat će osim djelatnosti iz članka I. ovog Programa i rad ostalih udruga iz područja zdravstva i dr. sukladno mogućnostima Proračuna.

Korisnici proračunskih sredstava nabrojani u točki II. financirat će se u mjesečnim ili kvartalnim obrocima, ukoliko ovakav način financiranja bude dozvoljavao priliv sredstava u proračun Općine Negoslavci.

Zajednice i udruge iz članka I obvezuju se dostaviti izvješće o utrošku sredstava doznačenih po ovom Programu najkasnije do 31. ožujka 2022. godine.

**IV**

Ovaj Program stupa na snagu dan nakon dana objave u Službenom glasniku Općine Negoslavci, a primjenjuje se od 01.01.2021. godine.

**Predsjednik Općinskog vijeća:**

Miodrag Mišanović